顏見遠，字見遠《全唐文卷三百三十九晉侍中右光祿大夫本州大中正西平靖侯顏公大宗碑》：公諱含，字宏都，琅琊臨沂人。其先出於邾，顏公子友封於郳，是為小邾子。為魯附庸，居於鄒邑，因以命氏。孔門達者八人，曰路、回、辛、驕、祖、噲、僕、何，次有丁、闔、叔子、率、躅。秦有芝、貞，漢有肆、異、安、樂。魏有斐、盛；盛字叔臺，青徐二州刺史關內侯，始自魯居琅琊。代傳恭孝，故號所居為孝悌裡。生欽，字公若，明《韓詩》、《禮》、《易》、《尚書》，多所通說，學者宗之。歷大中大夫、東莞、廣陵太守、葛繹貞子。生默，字靜伯，晉汝陰太守護軍將軍。生公，少有操行，以孝聞。兄畿，咸寧中死，託夢當復生。發棺而氣息甚微，闔家營視，母妻不能無倦。公乃絕棄人事，躬親侍養，足不出戶者十有三年。次嫂樊氏失明，鬚髯蛇膽，尋求不得。忽有青衣童子持囊授公，乃蛇膽也。尋出戶，化成青鳥飛去。東海王越以為太傅參軍。元帝過江，為丞相祭酒。東宮初建，公以儒素篤行補太子中庶子，遷黃門侍郎本州大中正，封西平縣侯。拜侍中，除吳郡太守。公所歷簡而有恩，明而能斷，然以威風御下。王導嘆曰：顏公在事，吳人斂手矣。 未之官，復為侍中國子祭酒光祿勳。以年老遜位，成帝美其素行，就加右光祿大夫，門施行馬，賜床帳被褥，敕大官四時致膳，固辭不受。時論者欲為王導降禮，馮懷以問於公。公曰：吾聞伐國不問仁人。向馮祖思問佞於我，我有邪德乎？ 或論少正卯、盜蹠惡孰深，公曰：隱伏之奸，非聖不誅。 眾鹹服焉。郭璞嘗欲為公筮，公曰：自有性命，無勞著龜。 桓溫求婚，以其盛滿不許。因誡子孫曰：自今任官不可過二千石，婚姻勿貪世家。 或問群士優劣，答曰：周伯仁之正，鄧伯道之清，卞望之之節，餘則吾不知。 致仕二十餘年，年九十二薨，諡曰靖。三子髦、謙、約，並有聲譽。公喪在殯，而鄰家失火，髦與二弟抱柩號叫。熛焰垂至，忽爾頓絕，時人以為孝感，事見《晉書》。髦子君道，少纂家業，惇於學行，儀狀嚴整，風貌端美。桓公見而嘆曰：顏侍中廊廟之望也！ 尚書郎國大中正給事黃門侍郎，以父老不就。加給事中晉陵臨川太守侍中本州大中正，加秩中二千石光祿勳西平定侯，事具約孫延之集。生綝，字文和，騎都尉，襲西平侯。生靖之，字茂宗，宣城太守、司徒諮議、御史中丞。生騰之，字宏道，善草隸書，有風格，治書御史、度支校尉、巴陵太守。生炳之，字叔豹，以能書稱，奉朝請、輔國江夏王參軍。生見遠，字見遠，方正不合於俗。《梁書》雲：博學有志行，齊治書御史，俄兼中丞。正色立朝，有當官之稱。高祖受禪，不食，發憤慟哭而絕。武帝恨之曰：我自應天從人，何預天下人事，而顏見遠乃至於此？ 生協，字子和，湘東王記室，《梁書》有傳。生之推，字介，北齊中書舍人、給事、黃門侍郎、平原太守。嘗著《觀我生賦》雲 展白下以流漣，以靖侯已下七葉墳塋皆在故也。生思魯，愍楚，《集序》思魯自作，事見本傳。入隋，生遊秦。思魯字孔歸，博學善屬文，尤工詁訓，隋司經校書、長寧王侍讀、東宮學士。嘗與劉臻講論經義，臻屈服焉。高祖入關，率男師古、相時、勤禮、育德奉迎於長春宮，授儀同秦王記室。《國史溫大雅傳》雲：大雅在隋，與思魯俱在東宮，弟彥博與愍楚同直內史省，彥公與遊秦並典校秘閣。二家兄弟，各為一時人物之盛。少時學業，顏氏為優，其後職位，溫氏為盛。 勤禮字敬，幼而朗悟，識量宏遠。工於篆籀，尤精詁訓，秘閣司經，史籍多所刊定。歷校書郎、著作郎，與兄師古、相時俱以文學為崇賢宏文館學士。太宗使蕭鈞贊曰：依仁服義，懷文守一。履道自居，下幃終日。德彰素裡，行成蘭室。鶴鑰馳譽，龍樓委質。 終著作郎。生昭甫，字周卿。少聰穎，而善工篆隸草書，與內弟殷仲容齊名，而勁利過之，特為伯父師古所賞，凡所註釋，必令參定焉。為天皇曹王侍讀曹王屬，有獻古鼎篆書二十餘字，舉朝莫能讀，昭甫盡識之。贈華州刺史，真卿表謝。批答曰：卿之乃祖，嘗為碩儒，既高倚相之能，遂有臧孫之後。不墜其業，在卿之門。 二子元孫、惟貞。元孫字聿修，聰銳舉進士，考功郎劉奇特標榜之。歷太子舍人，專掌令畫。元宗贊之曰：孔子亞聖，魯國稱賢。翰墨之妙，莫之與先。 累至滁、沂、濠三州刺史，贈秘書監。五子：春卿，明經拔萃，蜀縣尉；舉茂才，偃師丞。杲卿，字昕，常山太守。祿山反，開土門，拜衛尉卿兼中丞，贈太子太保，諡曰忠節。曜卿，工草隸、五言，以文學直崇文館、淄川司馬。旭卿，善草書，允山令。茂曾，篤行，頗好詁訓，犍為司馬。惟貞字叔堅，有德行詞學，尤善草隸。屢登甲科，太子文學薛王友，累贈太子少保，事具陸據《神道碑》。七子：闕疑，孝友仁讓，專精《詩傳》，杭州參軍。允南，孝悌聰銳，工為詩判，屢入高等，與春卿、杲卿、曜卿同日為侍郎席建侯所賞，歷左補闕。時真卿為殿中侍御史，正至，同拱法座蹈舞，而衣袂相接者三。故允南《侍宴詩》雲：誰言百人會，兄弟也沾陪。 累遷司封郎中、國子司業、金鄉男。喬卿，仁友，精《晉史》，有吏道，富平尉。真長，清直，舉明經。幼輿，仁和有醞藉，精《班漢》，左衛率府兵曹。真卿，進士，校書郎；舉文詞秀逸，醴泉尉；清白名聞，長安尉。歷三院御史、兵部員外郎，以平原太守拒祿山。凡五為侍郎右丞，三為尚書，四為御史大夫，七為刺史，二為節度採訪觀察使，魯郡公。允臧，友悌有吏幹，制舉縣令，宰延昌，拜監察，充郭子儀朔方衣資使，遷殿中太子中允江陵少尹，再兼侍御史，充荊南節度行軍司馬。公子謙，安城太守。約，零陵太守。孫綸，廷尉。熙，散騎常侍。顯，護軍司馬。曾孫系之，益州刺史。延之，金紫光祿大夫。劭之，領軍司馬。根，晉安太守。元孫希之，新安太守。師伯，僕射。師仲，中書郎。浚，吏部尚書。測，臨淮太守。，五兵尚書。微之，散騎常侍。僧度，給事中。僧超，徐州刺史。來孫幼明，徵虜記室。昆孫積，中書郎。翻，廣州刺史。仍孫誓，交州刺史。挺，山陽太守。雲孫之儀，周御正中大夫新野公。之善，隋葉令侍讀。十代孫昶，寧仁令。愍楚，侍御史。遊秦，度支郎中廉州刺史，見《循吏傳》，著《班漢決疑》。頤，隋汝南侯侍讀。十一代孫千里，工書，殷王主簿。師古，秘書監、宏文崇賢學士。相時，禮部侍郎、天冊學士。育德，太子通事舍人，司經局校定經史。利仁，秘書郎。有意，沔州刺史。博古，博學，延陵丞。十二代孫中和，渝州刺史。揚庭，蔣王侍讀。光庭，搏學，注《後漢書》。涉令，趨庭，職方郎中、吉州刺史。欣期，著作郎。益期，詳正學士。敬仲，仁孝，吏部郎中、平昌男。康成，進士，太子舍人、崇文館學士。希莊，進士，銀青和州刺史。日損，應制高第，大基尉。嘉賓，少有俊才。十三代孫大智，幷州錄事參軍。隱朝，進士，拔萃，河北尉。匡朝，工五言，朐山令。元淑、鄰幾、景靈，並校書郎。同寅，明經。升庠，有詞學，富陽令。恭敏，有德行，明《漢書》，武功尉。知微，制舉伊闕丞。十四代孫溫之，有志行，舉方正，司門郎中。澂之、澹之，並明經。晃，有清節，饒陽司士。抱，範縣尉。允濟，好屬文，榆次尉。振，高陵丞。搢、援、挺、據、揆、撰，並明經。挺有詞理，萬年尉。式宣，清修，進士，殿中侍御史。茂齊，淳謹，漢州司法。舒，俊才，制舉，長安尉。說，明經，有才器，渭南丞。順，孝悌，進士，評事。勝，進士，左補闕。怡，好為詩。渾，博涉有文，太子通事舍人。方僑，進士，宮門丞。十五代孫逸，好文，武康令。鏻，長安尉、廣成將軍。泉明，孝義，佐父開土門，彭州司馬。季明、子幹、詡、沛，頗，及外孫沈盈、盧逖，祿山反死難，並贈五品官。翽，敦敏，通義令。覿，綿州參軍。顥，西令。慈明，都水。穎，河南府功曹、校書郎。頲，孝，明經，大理司直。（闕），奉禮郎。頎，江陵。頌，河中。顗，鳳翔參軍。頡，當陽主簿。願，千牛。頂，武功丞。頗，工隸書，太子洗馬。頤、頮，並京兆參軍。、峴、頡、顓、須、（闕）、頩、盈枝，並未仕。通明，項城尉。韶，有才氣，工詩策，進士，濮陽尉。明，華陽尉。啟，溫江尉，襲華陰尉。亞邱，守道不仕。其餘枝派繁衍，不可具載。 於戲！吾祖以志行純粹，鹹通神明，貽謀子孫，奕葉無改。其後忠義孝悌，文學才業，布在青史，粲然可知。非夫德盛流光，何能若是？真卿小子，懼不克荷。頃自撫州代到，獲展舊山，雖碑版沈淪，而邱封儼在。敢揚不朽之烈，庶竭罔極之思。銘曰： 鑠吾祖，渡江浦。孝通神，名軼古。凡七葉，葬白下。本支分，源流溥。世忠義，疊規矩。毣鸞皇，炳龍虎。文雎渙，學鄒魯。赫才明，振區宇。亙今蚶，難悉數。嗟末孫，慚下武。揚耿光，鬼無取。豐碑立，百世睹。，南琅邪郡臨沂縣（今江蘇省南京市）人，祖籍琅邪郡臨沂縣（今山東省臨沂市），南齊官員。 生平 顏見遠的六代祖顏含是晉朝的侍中、國子祭酒、西平靖侯。顏見遠學識淵博有志向操行，在朝為官態度嚴肅，有居官稱職的稱譽。南康王蕭寶融鎮守荊州時，任命顏見遠擔任錄事參軍，等到齊和帝蕭寶融在江陵稱帝，顏見遠出任治書侍御史，很快兼任中丞。蕭衍執政後，顏見遠稱病辭去官職。梁武帝接受禪讓建立南梁後，齊和帝突然死去，顏見遠痛哭一場，斷絕飲食，含恨數天後死去。梁武帝聽說後，非常痛恨顏見遠，對朝臣說：我是上順天命，下從民意，干預了天下士大夫什麼事？而顏見遠竟然至於這樣。《梁書卷第五十列傳第四十四》：顏協，字子和，琅邪臨沂人也。七代祖含，晉侍中、國子祭酒、西平靖侯。父見遠，博學有志行。初，齊和帝之鎮荊州也，以見遠為錄事參軍，及即位於江陵，以為治書侍御史，俄兼中丞。高祖受禪，見遠乃不食，發憤數日而卒。高祖聞之曰：我自應天從人，何預天下士大夫事？而顏見遠乃至於此也。《南史卷七十二列傳第六十二》：顏協字子和，琅邪臨沂人，晉侍中含七世孫也。父見遠，博學有志行。初，齊和帝鎮荊州，以為錄事參軍；及即位，兼御史中丞。梁武帝受禪，見遠不食，發憤數日而卒。帝聞之，曰：我自應天從人，何豫天下士大夫事？而顏見遠乃至於此。《資治通鑑卷一百四十五》：王之鎮荊州也，琅邪顏見遠為錄事參軍。及即帝位，為治書侍御史兼中丞。既禪位，見遠不食數日而卒。上聞之，曰：我自應天從人，何預天下士大夫事，而顏見遠乃至於此！ 當時輿論都讚美顏見遠的忠誠剛正，都讚歎他《周書卷四十列傳第三十二》：顏之儀字子升，琅邪臨沂人也，晉侍中含九世孫。祖見遠，齊御史治書。正色立朝，有當官之稱。及梁武帝執政，遂以疾辭。尋而齊和帝暴崩，見遠慟哭而絕。梁武帝深恨之，謂朝臣曰：我自應天從人，何預天下人事，而顏見遠乃至於此。 當時嘉其忠烈，鹹稱歎之。。 家庭 夫人 陳郡謝氏，謝暕的姐妹 子女 顏協，南梁鎮西記室參軍 參考資料 Category 琅邪顏氏 Category 南齊官員